Mozem uzivat liek
Uzivam pantomyl 20mg uz rok ale moj vseobecny lekar nechcel liek vypisat lebo som tehotna. Som v 25tt a mam inkompetenciu kardie/reflux.
Dobrý deň,
Ďakujeme za vašu otázku. O užívaní lieku Pantomyl u tehotných žien musí rozhodnúť lekár, ktorý pozná celkový zdravotný stav. Lekár môže odporúčiť užívanie tohto lieku v prípade, ak prínos liečby je pre vás väčší, ako je možné riziko pre plod alebo dieťa. Ak je to možné, je vhodnejšie sa vyhnúť jeho užívaniu počas gravidity.
V prípade, že máte ťažkosti, je potrebné sa o iných možnostiach liečby tohto ochorenia alebo zmiernení jeho príznakov poradiť so svojím lekárom.
Prajem pekný zvyšok dňa.
S pozdravom
Mgr. Tamara Jakúbeková